Syin nulfan-d imyura yerẓan asalu n tira d usenfali s tira tamaziɣt, amezwaru deg-sen d Belɛid At-ɛli i yuran ungal amezwaru n tsekla taqbaylit Lwali n Udrardeg useggas n 1940, seg yimir-nni ɣer da i tebda tsekla tamaziɣt tkeččem deg unnar n tira anda i d-nulfant aṭas n tewsatin timaynutin am umezgun, tullist , ungal, maca annar-agi n usenulfu ur ikemmel ara di talwit imi tallit-agi teččur d iɣeblan d wuguren, rnu tutlayt tamaziɣt d tutlayt ur nesɛi ara azal ɣer udabu azzayri, imi yella-d mgal tamaziɣt d wayen icudden ɣur-s, yesseɣḍel kra n win yecnan, kra n win yuran s tmaziɣt, ɣef wanect-a imyura ufan-d uguren deg usenulfu n tseklaagi i yuran s tutlayt tamaziɣt abeɛda deg ayen yerzan asizreg n yidlisennsen. Aṭas n yimura d yimedyazen i yeffɣen si tmurt, uɣen abrid n yinig, llan wid iruḥen s lebɣi-nsen akken llan wid i yenfa udabu imi d-usan d ixṣimenis.